23. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΜΠΟΡΙΟΥ Αριθ. Ε6/5694/1831 της 20 Ιουν./4 Αυγ.  1980 (ΦΕΚ Β΄ 738) Περί Οργανισμού Λειτουργίας του Συμβουλίου Ερεύνης Τιμών (ΣΕΤ) και συστάσεως και οργανώσεως Τεχνικής Γραμματείας. Έχοντας υπόψη: Τις διατάξεις των άρθρ. 3, 4 και 8 του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων, ως και καταργήσεως συναφών διατάξεων», αποφασίζουμε: Συνεδριάσεις ΣΕΤ Άρθρ.1.-1.Το Συμβούλιο Ερεύνης Τιμών για την εκτέλεση του έργου του, σύμφωνα με τις διατάξεις του άρθρ. 4 του Νόμ. 936/79, συνέρχεται σε τακτικές εβδομαδιαίες και ανάλογα με τις υπάρχουσες ανάγκες έκτακτες συνεδριάσεις. 2.Οι συνεδριάσεις του ΣΕΤ πραγματοποιούνται είτε στα γραφεία αυτού, είτε στα γραφεία του Κεντρικού Καταστήματος της Τραπέζης της Ελλάδος. 3.Στις συνεδριάσεις του ΣΕΤ μπορούν να παρευρίσκονται και τρίτα πρόσωπα για την παροχή πληροφοριών και υποβοήθηση του έργου του Συμβουλίου, κατά την κρίση του Προέδρου και ύστερα από σχετική πρόσκληση αυτού. 4.Για τις συζητήσεις που διεξάγονται στις συνεδριάσεις του Συμβουλίου, τηρούνται από τον γραμματέα αυτού πρακτικά, τα οποία υπογράφονται από τον Πρόεδρο και τον γραμματέα, μετά την κύρωσή τους από το Συμβούλιο. Απαρτία ΣΕΤ-Λήψη αποφάσεων Άρθρ.10.-Όλες οι εργασίες του ΣΕΤ έχουν εμπιστευτικό χαρακτήρα. Η παροχή πληροφοριών στις αρμόδιες υπηρεσίες του Δημοσίου και τους ενδιαφερομένους ιδιώτες γίνεται μετά από απόφαση του Προέδρου. Προϋπολογισμός – Δαπάνες Άρθρ.11.-Το Συμβούλιο καταρτίζει εγκαίρως προϋπολογισμό δαπανών του επομένου έτους και τον υποβάλλει για έγκριση στην Τράπεζα της Ελλάδος. Άρθρ.12.-Κάθε άλλο θέμα, σχετικά με την εύρυθμη λειτουργία και διεξαγωγή του έργου του ΣΕΤ που δεν προβλέπεται από τον παρόντα Οργανισμό, μπορεί να ρυθμίζεται με απόφαση του ΣΕΤ. Άρθρ.13.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-1.Το ΣΕΤ βρίσκεται σε απαρτία, αναγκαία για τη διεξαγωγή των συζητήσεων, όταν στη συνεδρίαση μετέχουν επτά τουλάχιστον από τα μέλη αυτού. 2.Το Συμβούλιο αποφασίζει με την πλειοψηφία των 2/3 των μελών αυτού, εκτός από τις περιπτώσεις που προβλέπονται από το άρθρ. 8 παρ. 2 του Νόμ. 936/79, για τις οποίες απαιτείται η πλειοψηφία επτά τουλάχιστον μελών. Σε περίπτωση ισοψηφίας, επικρατεί η ψήφος του Προέδρου. 3.Η ψηφοφορία είναι ονομαστική και αιτιολογημένη. Καθήκοντα Προέδρου ΣΕΤ Άρθρ.3.-1.Ο Πρόεδρος είναι υπεύθυνος για το συντονισμό των εργασιών και την αποδοτική λειτουργία του Συμβουλίου, της Γραμματείας και της Τεχνικής Γραμματείας. 2.Ειδικότερα, ο Πρόεδρος έχει τα εξής καθήκοντα: α)Συγκαλεί το Συμβούλιο σε τακτικές και έκτακτες συνεδριάσεις. β)Καθορίζει τα θέματα της ημερησίας διατάξεως. γ)Διευθύνει τη συζήτηση στις συνεδριάσεις και θέτει σε ψηφοφορία τα σχετικά θέματα. δ)Προσκαλεί τρίτους να παραστούν στις συνεδριάσεις του Συμβουλίου. ε)Υπογράφει τα πρακτικά των συνεδριάσεων μετά την επικύρωσή τους από το Συμβούλιο. Επίσης υπογράφει τα εξερχόμενα έγγραφα του Συμβουλίου. στ)Υπογράφει συμβάσεις που έχει εγκρίνει το Συμβούλιο: I)με ξένους οίκους και ιδιώτες εμπειρογνώμονες, για παροχή πληροφοριών σχετικά με τις τιμές και τους προσδιοριστικούς τους παράγοντες τόσο για αγαθά, όσο και για υπηρεσίες, και II)με πεπειραμένους ερευνητές για τη διεξαγωγή μελετών αναγκαίων για το έργο του ΣΕΤ. 3.Σε περίπτωση μακροχρόνιας απουσίας ενός τακτικού μέλους από τις συνεδριάσεις του ΣΕΤ, κατά τρόπο που να παρακωλύεται η ομαλή διεξαγωγή του έργου του Συμβουλίου, ο Πρόεδρος ζητεί εγγράφως την αντικατάστασή του. Καθήκοντα μελών και γραμματέα του ΣΕΤ Άρθρ.4.-1.Τα μέλη του ΣΕΤ έχουν βασικά τα εξής καθήκοντα: α)Μετέχουν στις συνεδριάσεις του Συμβουλίου και προωθούν ενεργά το έργο αυτού, με την παροχή στοιχείων και πληροφοριών της υπηρεσιακής τους αρμοδιότητας, ως και με την διατύπωση των προσωπικών τους απόψεων σχετικά με τα συζητούμενα θέματα. β)Τηρούν απόλυτη εχεμύθεια, σχετικά με τις συζητήσεις και το έργο γενικά του Συμβουλίου. 2.Ο γραμματέας του Συμβουλίου προΐσταται της Γραμματείας του Συμβουλίου και έχει τα εξής καθήκοντα: α)Ειδοποιεί τα μέλη του Συμβουλίου. β)Τηρεί και υπογράφει τα πρακτικά των συνεδριάσεων του Συμβουλίου. γ)Παραδίδει τα εμπιστευτικά έγγραφα του Συμβουλίου στους Υπουργούς και τους λοιπούς αρμόδιους και ενδιαφερομένους. δ)Συνεργάζεται με την Τεχνική Γραμματεία του Συμβουλίου, για την προώθηση του όλου έργου αυτού. ε)Εκτελεί κάθε άλλη εργασία που του αναθέτει το Συμβούλιο ή ο Πρόεδρος αυτού. Γραμματεία ΣΕΤ Άρθρ.5.-1.Η Γραμματεία του ΣΕΤ αποτελείται από τέσσερις δακτυλογράφους και τον υπεύθυνο Οικονομικών και Διοικητικών Θεμάτων. 2.Έργο της Γραμματείας είναι: α)Η τήρηση του αρχείου των πρακτικών των συνεδριάσεων και των σχετικών αποφάσεων του Συμβουλίου, καθώς και του αρχείου των συνεργατών της Τεχνικής Γραμματείας, των ελεγχομένων επιχειρήσεων, των πελατών τους κλπ. (Μετά τη σελ. 264,10) Σελ. 264,11 Τεύχος 752-Σελ. 65 - 728 Οργάνωση εξωτερικού εμπορίου 11.Ζ.β.23 β)Η διεξαγωγή της αλληλογραφίας του Συμβουλίου και της Τεχνικής Γραμματείας και η τήρηση του πρωτοκόλλου εισερχομένων και εξερχομένων εγγράφων. γ)Η τήρηση του αρχείου υπηρεσιακής καταστάσεως και μεταβολών του προσωπικού της Γραμματείας και της Τεχνικής Γραμματείας. δ)Η αντιμετώπιση οικονομικών και διοικητικών θεμάτων. ε)Η μέριμνα: I)για την έγκαιρη είσπραξη από την Τράπεζα της Ελλάδος και πληρωμή στους δικαιούχους των ποσών που ανέρχονται στις δαπάνες λειτουργίας του ΣΕΤ, II)για την πρόσκληση των μελών και λοιπών τρίτων προσώπων που καλούνται στις συνεδριάσεις του Συμβουλίου, III)για την προμήθεια και συντήρηση του υλικού, IV)για την αγορά περιοδικών, εφημερίδων και άλλων δημοσιευμάτων, για χρήση της Τεχνικής Γραμματείας, V)για την κανονική λειτουργία της βιβλιοθήκης της Τεχνικής Γραμματείας. στ)Η εκτέλεση κάθε άλλου έργου που της ανατίθεται από το Συμβούλιο ή τον Πρόεδρο αυτού. Προσόντα προσωπικού Γραμματείας Άρθρ.6.-1.Ο υπεύθυνος Οικονομικών και Διοικητικών Θεμάτων, είναι απόφοιτος Ανωτάτης Σχολής και γνωρίζει μία τουλάχιστον ξένη γλώσσα. 2.Οι δακτυλογράφοι της Γραμματείας γνωρίζουν άριστα γραφομηχανή, ελληνική και ξένη, καθώς και μία τουλάχιστον ξένη γλώσσα. Σύσταση, Οργάνωση και Έργο της Τεχνικής Γραμματείας του ΣΕΤ Άρθρ.7.-1.Προς υποβοήθηση του έργου του Συμβουλίου, συνιστάται Τεχνική Γραμματεία. 2.Η Τεχνική Γραμματεία είναι διαρθρωμένη σε τομείς μελέτης τιμών εισαγομένων και εξαγομένων αγαθών και υπηρεσιών, ηλεκτρονικής επεξεργασίας στατιστικών στοιχείων και πληροφοριών και άλλων συναφών με το έργο του ΣΕΤ θεμάτων. 3.Έργο της Τεχνικής Γραμματείας είναι: α)Η συλλογή, επεξεργασία και τήρηση σε κατάλληλα οργανωμένα αρχεία, στοιχείων και πληροφοριών, που είναι απαραίτητα για τη διεξαγωγή του έργου του Συμβουλίου. β)Η έρευνα της κανονικότητας των τιμών αγαθών και υπηρεσιών και η σύνταξη σχετικών εκθέσεων, σύμφωνα με τις οδηγίες του Συμβουλίου ή του Προέδρου αυτού. γ)Η διεξαγωγή κάθε άλλης εργασίας που της αναθέτει το Συμβούλιο ή ο Πρόεδρος αυτού. Σελ. 264,12 Τεύχος 752-Σελ. 66 Προσωπικό Τεχνικής Γραμματείας Προσόντα και καθήκοντα Άρθρ.8.-1.Το προσωπικό της Τεχνικής Γραμματείας αποτελείται από τον Προϊστάμενο, τους οικονομικούς αναλυτές, τους βοηθούς οικονομικούς αναλυτές, τους ειδικούς συνεργάτες και τους βοηθούς ειδικούς συνεργάτες. Σε κάθε τομέα προΐσταται οικονομικός αναλυτής ή ειδικός συνεργάτης. 2.Υπεύθυνος του έργου της Τεχνικής Γραμματείας είναι ο Προϊστάμενος αυτής, ο οποίος πρέπει να έχει πλήρη επιστημονική κατάρτιση, μεταπτυχιακό δίπλωμα επιπέδου τουλάχιστον MASTER’S στα Οικονομικά, άριστη γνώση μιας τουλάχιστον ξένης γλώσσας και εμπειρία σε θέματα ερεύνης τιμών. Ειδικότερα τα καθήκοντα αυτού είναι: α)Η εξασφάλιση της ομαλής και εύρυθμης λειτουργίας των επί μέρους τομέων. β)Η παρουσίαση ορισμένων θεμάτων και η παροχή διευκρινίσεων και πληροφοριών προς το Συμβούλιο, μετά από πρόσκληση του Προέδρου. γ)Ο έλεγχος της ακρίβειας και πληρότητας των λαμβανομένων πληροφοριών, ως και του ρυθμού λήψεώς τους από το εσωτερικό και εξωτερικό. 3.Εκτός από τα ανωτέρω, με απόφαση του ΣΕΤ μπορούν να ανατεθούν στον Προϊστάμενο της Τεχνικής Γραμματείας και άλλα καθήκοντα, ανάλογα με τις εκάστοτε παρουσιαζόμενες ανάγκες. 4.Οι οικονομικοί αναλυτές και οι ειδικοί συνεργάτες πρέπει να είναι απόφοιτοι Ανωτάτης Σχολής, κατά προτίμηση με μεταπτυχιακές σπουδές, να γνωρίζουν άριστα μία τουλάχιστον ξένη γλώσσα και να έχουν κατά προτίμηση εμπειρία σε θέματα συναφή με το έργο του ΣΕΤ. 5.Οι βοηθοί οικονομικοί αναλυτές και οι βοηθοί ειδικοί συνεργάτες, πρέπει να είναι πτυχιούχοι ή σπουδαστές Ανωτάτης Σχολής, να γνωρίζουν πολύ καλά μία τουλάχιστον ξένη γλώσσα και να έχουν κατά προτίμηση εμπειρία σε θέματα συναφή με το έργο του ΣΕΤ. 6.Το προσωπικό της Τεχνικής Γραμματείας κατανέμεται και μετακινείται στους τομείς της Τεχνικής Γραμματείας, με απόφαση του ΣΕΤ. - 729 11.Ζ.β.23 Οργάνωση εξωτερικού εμπορίου Υπηρεσιακή κατάσταση Προσωπικού Άρθρ.9.-1.Το προσωπικό της Τεχνικής Γραμματείας και της Γραμματείας του Συμβουλίου, αποτελείται από αποσπασμένους υπαλλήλους της Τραπέζης της Ελλάδος ή άλλου Κρατικού Οργανισμού ή δημόσιας υπηρεσίας ή νομικού προσώπου δημοσίου δικαίου, σύμφωνα με τα οριζόμενα στο άρθρ. 3, παρ. 3 του Νόμ. 936/79. 2.Το έργο των απασχολουμένων στην Τεχνική Γραμματεία και τη Γραμματεία του Συμβουλίου, αξιολογείται σύμφωνα με τα προβλεπόμενα και εφαρμοζόμενα στις υπηρεσίες από τις οποίες προέρχονται. Σε περίπτωση που το έργο απασχολουμένου στην Τεχνική Γραμματεία ή τη Γραμματεία του Συμβουλίου δεν ανταποκρίνεται στις ιδιαίτερες απαιτήσεις του Συμβουλίου, το ΣΕΤ ζητεί την αντικατάστασή του. 3.Με απόφαση του ΣΕΤ, είναι δυνατό να αποστέλλεται για σύντομο χρονικό διάστημα αριθμός στελεχών της Τεχνικής Γραμματείας σε σεμινάρια, επιχειρήσεις, Ινστιτούτα, Τράπεζες και Οργανισμούς του εσωτερικού ή εξωτερικού, με σκοπό την ενημέρωση και σε θέματα που εμπίπτουν στο αντικείμενο των εργασιών του Συμβουλίου. Εμπιστευτικός χαρακτήρας εργασιών ΣΕΤ 